ઇરફાન ખાને જણાવ્યું કે, મે કીમોથેરપીનું ચોથુ ચરણ પૂર્ણ કર્યું છે. મારે હજુ 6 ચરણ પુરા કરવાના છે. ત્રીજા ચરણ પછી મે સ્કેન કરાવ્યું જેનો રિપોર્ટ પોઝિટિવ આવ્યો છે, પરંતુ 6 ચરણ પછી થનારો સ્કેન જરુરી છે, ત્યારે ખબર પડશે કે સ્થિતિ ક્યાં પહાેંચી છે. ત્યારબાદ ઇરફાને કહ્યું કે, કોઇનાં જીવનની ગેરંટી નથી. મારું મગજ મને સતત કહે છે કે હું મારા ગળામાં એક ચિપ લટકાવી લઉં અને કહું કે મને એક બીમારી છે, હું કેટલાક મહિના અથવા વર્ષ બે વર્ષમાં મરી શકું છું. અથવા હું આ બધી વાતોને અવગણીને પોતાની જિંદગી એ રીતે જીવવાનું શરુ કરું જેવી મને મળી રહી છે. મને જિંદગીએ ઘણું બધું આપ્યું છે.